Çalakîya roniştişa ke vera tecrîdê Îmrali paytextê Almanya Berlinî de yena rayraberdene, hetê grûba 2. ra roja 7. de dewam kena.
Hemserekê DBPyî yê Wêranşarî Hoşnaf Atayî vat: ''Birêz Ocalano ke Rojhelatê Mîyanênî de 50 mîlyon kesan temsîl keno binê tecrîd de yo. Wa şarê ma paştî tepişteyan û wayîrê Rayberê xo vejîyo.''
Zeynep Rohilata ke bi nameyê Komîteya Kurdîstanê Rojhilatî yê KCDK E  qisey kerd, xoverdayîşê zîndanan selam kerd ard ziwan ke Rojhilat de zî zextê faşîzmî estê û vat: '' Ma do tim vera nê zîhnîyetî mucadele bikerê.''
Şaredarê Agirî yo verên Huseyîn Yilmazî zî tecrîdê serê Abdullah Ocalanî şermezar kerd û vat: Tirkîya rîyê tecrîdî ra tengayî ancena. Coka ganî vera nayî mucadele bêro pîlkerdene.''
Endamê  PMyî yê HDPyî yo verêne Mazlûm Karagozî zî ard ziwan ke tecrîd û şerê vera kurdan yewbînan rê girêdayeyê û vat: ''Çi wext tecrîd yeno xorîkerdene şer zî beno giran.''
Çalakîye bi girewtişê govendî qedîyaye.
